• 0:01 - 0:02 Инвестирали сте много във
вашето образование и други хора са
инвестирали във вас. И нека ви кажа:
светът има нужда от вашите таланти
и винаги ще има. Светът има нужда от много
и ние имаме нужда да го получим от вас.
Ние наистина имаме нужда да го получим
от вас, млади хора. И аз не говоря за
останалите от нас тук - зная, че вече
малко посивявам. Имаме нужда от вас,
младите хора, защото, запомнете това -
вие трябва да постигнете целта си.
Трябва да дадете всичко от себе си –
вашето време, вашия… вашия талант,
вашите молитви или вашите богатства,
защото запомнете това: вие никога няма да
видите товарен камион с вещи зад катафалка
Ще го кажа отново:
Никога няма да видите товарен камион
след катафалка. Не можете да вземете
вещите и богатствата си с вас.
Египтяните са опитали и в крайна сметка
са били ограбвани.
И така, въпросът е: Какво ще правите
с това, което имате? Не говоря за това
колко имате. Някои от вас са специализанти
по бизнес. Някои са теолози, медицински
сестри, социолози.
Някои от вас имат пари, някои имат
пациенти, някои имат добрина,
някои от вас имат любов. Някои имат
дарбата на многострадалчеството -
каквото и да е, каквото и да е вашата
вашата дарба, какво ще направите с това,
което имате? Гръмко да се провалите.
Точно така, гръмко да се провалите.
Днес е началото на остатъка от живота ви
и това начало може да е много плашещо.
Това там е нов свят. Това е коварен свят,
а вие живеете само веднъж, така че
правете онова, към което имате страст….
към което имате страст!
Рискувайте…професионално.
Не се страхувайте от провала.
Има един стар тест за интелигентност –
с девет точки и вие трябва да начертаете
с молив пет линии в тези девет точки,
без да вдигате молива. Единственият начин
да го направите, е да излезете от
кутийката. Не се страхувайте да излезете
от кутийката. Не се страхувайте
да мислите извън кутийката.
Не се страхувайте от големи провали,
от големи мечти. Но помнете:
Мечти без цели са просто мечти и те в
крайна сметка само подхранват
разочарования. Затова имайте мечти,
но имайте и цели. Цели за живота,
за годината, за месеца, за деня.
Аз се опитвам да си поставям цел
всеки ден. Понякога това е простичката цел
да не наругая някого – простички цели,
но ги имайте и разберете, че за да
постигнете тези цели, трябва да сте
дисциплинирани и последователни.
За да постигнете целите си, вие трябва
да си налагате дисциплина, което вече
сте направили, и последователност
всеки ден – не просто един вторник,
и после да пропуснете няколко дни.
Всеки ден трябва да планирате.
Всеки ден. Чували сте поговорката
„не планираме да се провалим, проваляме се
да планираме”. Усилената работа работи.
Това, което успешните хора правят,
е да работят наистина усилено и в този
свят на текстови съобщения, на „туитове”,
на модерните „туърк танци”, в който
сте израснали, запомнете – само защото
правите много повече, не означава, че
получавате много повече. Не бъркайте
движението с прогреса. Моята майка
ми казваше: „Да, може да си тичаш
през цялото време на място и никога
да не стигнеш до никъде”. Така че
продължавайте да се стремите,
продължавайте да имате цели,
продължавайте да напредвате. Аз разбрах,
че нищо в живота не си струва,
ако не поемаш рискове. Нищо!
Нелсън Мандела е казал:
„Няма страст „на дребно”, такава, която
приема живот, предлагащ по-малко от този,
който си способен да изживееш!” Знайте -
сигурен съм във вашия опит в училище,
и в кандидатстването ви в колеж,
и в специализацията ви, и в решението ви
какво искате да правите с живота.
Сигурен съм и, че ви казах – уверете се,
че имате нещо, на което да се опрете,
когато падате. Уверете се, че имате нещо,
на което да се опрете, скъпи мои.
Но аз никога не разбрах тази концепция -
да имаш нещо, на което да се опреш,
когато падаш. Ако ще падам, не искам
да се опра на нищо - освен на вярата си.
Искам да падна напред. Представям си го
по този начин: : така ще видя
на какво ще се ударя.
Да падна напред. Ето какво имам предвид:
Реджи Джаксън е имал 2600 удара
в кариерата си – най-много в историята
на бейзбола. Но вие не чувате за
страйковете (3 поредни неуспешни удара) –
хората помнят хоум ръновете
(успешните точки). Да паднеш напред!
Томас Едисон е провел 1000 неуспешни
опита – знаете ли за това? Аз не знаех.
Защото хиляда и първият е бил
осветителната крушка. Напред!
Всеки провален експеримент е една стъпка
към успеха. Трябва да поемате рискове
и съм сигурен, че вероятно това вече
сте го чували. Но аз искам да ви кажа
защо то е толкова важно. Имам три довода
и след това можете да вземете айфоните си.
Първо: в някой момент в живота си
ще се провалите, приемете го.
Ще загубите, ще се объркате.
Ще ви се гади от нещо - няма съмнение!
Зная, че това вероятно не е традиционно
послание за абсолвентска церемония.
Но ви казвам – приемете го, защото
е неизбежно. И аз трябваше да го зная, в
актьорския бизнес постоянно се проваляш.
По-рано в моята кариера се явих на
прослушване за роля в мюзикъл на Бродуей.
Помислих си: „Идеална роля за мен.
С изключение на факта, че не мога да пея”.
Не получих ролята. Но ето какво:
не спрях. Не се отдръпнах. Излязох,
за да се подготвя за следващото
прослушване, и за следващото, и за
следващото. Молих се, молих се,
и се молих. Но продължавах да
се провалям, и да се провалям, и да
се провалям, но това нямаше значение,
защото знаете ли какво?
Има една стара поговорка:
„Ако се навърташ около бръснарницата
достатъчно дълго, рано или късно
ще те подстрижат”. Късметът ви
ще проработи, и моят проработи.
Миналата година поставих на Бродуей пиеса,
наречена „Ограждения” (Fences ) -
някой сега ми спомена за това.
Спечелих награда „Тони” и, между другото,
не беше нужно да пея. На ето го отскокът-
беше в Корт Тиатър, беше в същия театър,
в който се провалих на онова първо
прослушване преди 30 години.
Истината е, и ще засиля темпото,
истината е, че всеки абсолвент , който е
тук днес, има подготовката и таланта
да успее. Но имате ли смелостта
да се провалите? Ето моят втори довод
относно провала: ако не се проваляте,
вие дори не се опитвате да правите нещо.
Ще го кажа отново: Ако не се проваляте,
вие дори не се опитвате.
Моята съпруга ми каза тази страхотна
фраза: „За да получиш нещо, което
никога си нямал, трябва да направиш нещо,
което никога не си правил!”
Лес Браун, мотивационен говорител,
направи аналогия по отношение на фразата.
Той казва: „Представете си, че сте
на смъртното си легло около него стоят
призраците на вашия неосъществен
потенциал, призраците на идеите,
върху които никога не сте работили,
призраците на талантите, които не сте
използвали – и те стоят около вашето легло
гневни, разочаровани и разтревожени.
Те казват: „Дойдохме при теб,
защото ти не можа да ни дадеш живот и сега
трябва заедно да отидем в гроба”.
Затова ви питам днес: Колко призрака
ще има около леглото ви, когато дойде
вашето време?
Не само поемайте рискове -
бъдете отворени към живота, приемайте
нови гледни точки, бъдете отворени
за нови мнения. Желайте да говорите при
започването на един от най-добрите
университети в страната. Дори да сте
сковани от страх. Е – може и да плашещо.
Но ще бъде и възнаграждаващо.
Защото рисковете, които поемате,
хората, които срещате, хората,
които обичате, вярата, която имате -
това е, което ще ви определи.
Никога не се обезкуражавайте!
Никога не отстъпвайте назад!
Давайте всичко, което имате и
когато падате, помнете това -
падайте напред. Благодарете за
благосклонността, за милостта, за
разбирането, за мъдростта, за родителите,
за любовта, за добротата. Благодарете за
смирението, за мира, за благоденствието.
Благодарете предварително за онова,
което вече е ваше.
Аз живея моя живот – това е една от
причините да съм това, което съм днес.
Благодарете предварително за онова,
което вече е ваше.
Истинското желание в сърцето за всичко,
което е добро, е предварително зададеното
божие доказателство, което показва,
че това вече е ваше.
Ще го кажа отново:
истинското желание в сърцето,
тази силна жажда, който имате,
независимо какво искате да направите –
да помагате на другите, да растете,
да трупате пари….. това желание,
тази жажда, това е предварително
зададеното божие доказателство, че е ваше.
Всичко, което искате – добре,
можете да го имате. Затова
си го поискайте, работете здраво,
за да го получите. Когато го постигнете,
протегнете са назад, издърпайте
и някой друг. Запалете някого,
научете някого.
Не се стремете само да преживявате.
Стремете се да променяте нещата!